Hanikase
Hanikase (kohalik hääldus Haankasõ) on küla Võru maakonnas Võru vallas. Enne 2017. aasta haldusreformi kuulus Põlva maakonna Orava valda. Küla territooriumilt voolab läbi Tuderna oja. Küla lõunapiiril voolab Liinamäe oja. Külas asus kool (1873–1997). Tänapäeval tegutsevad koolimajas Hanikase külakeskus ja raamatukogu. 18.–19. sajandil jagunes küla kaheks ning tekkisid Mäe-Hanikase ja Ala-Hanikase. Need külad liideti uuesti 1977. aastal. Lisaks liideti samal aastal Hanikase külaga ka Süväoja (Süvaoja) ja Varigu (Variku).